Situo de la tropikaj kaj subtropikaj sekaj foliarbaroj en la mondo.
La **madagaskaraj sekaj deciduaj arbaroj** estas tersupraĵa ekoregiono el la madagaskara ekoprovinco de la afrotropisa ekozono laŭ la tipologio de la Monda Natur-Fonduso (WWF). Biome la ekoregiono apartenas al la tropikaj kaj subtropikaj sekaj foliarbaroj. Ĝenerale, ĝi situas en la okcidenta parto de Madagaskaro. Ĝi ampleksas multajn endemiajn plantajn kaj bestajn speciojn, sed suferis de la grandskala senarbarigo por agrikulturo. Nuntempe tiu ĉi detruado estas kontinuanta kaj tial la ekoregiono kongruas kun la tutmondaj 200-unuo "madagaskaraj sekaj arbaroj" kaj estas parto de la biodiverseco-riĉaĵejo "Madagaskaro kaj la hindoceanaj insuloj"..

Precipe la areo de la Lago de Manambolomaty gastigas multajn speciojn de fiŝoj kaj birdoj. La regiono ankaŭ karakteriziĝas de karstaj formacioj kiujn oni nomas *tsingy*, inkluzive de la naturrezervejo de Bemaraha agnoskita kiel Monda heredaĵo de Unesko .

Priskribo
---------

Tiuj sekaj deciduaj arbaroj etendiĝas tra la marborda ebenaĵo kun siaj kalkoŝtonoj altebenaĵoj ekde marnivelo ĝis altitudoj superante 800 metrojn. La areo inkluzivas malsekejojn kaj herbejojn (plejofte kreitaj kaŭze de senarbarigo por agrikulturo) kune kun sekaj arbaroj. Tiuj ĉi karakteriziĝas de supraj tavoloj de decidua kanopeo atinganta altecon de 14 ĝis 30 metroj, kaj malsupraj tavoloj kun densaj arbedoj kaj arbidoj, kiuj ankaŭ povas enteni iujn ĉiamverdajn speciojn. Pluraj diferencaj subregionoj ĉeestas .

Estas du apartaj areoj en la ekoregiono : la okcidenta flanko de Madagaskaro ekde la Ampasindava-Duoninsulo norde ĝis la urboj Belo-sur-Tsiribihina kaj Maromandia sude, ( tio estas plejparto da Mahajanga); kaj la norda pinto de la insulo (sen la altaĵoj de la Nacia Parko de Amber-Montaro).

La klimato estas tropika kun someraj tagaj temperaturoj kiuj komune superas 30 gradojn celsiajn tra la regiono, kaj humida sezono inter oktobro kaj aprilo. La precipitaĵo estas decide malpli ol ĉe la madagaskaraj malaltaĵaj arbaroj, atingante nivelojn tiom malaltajn ol 50 centimetrojn po jaro en la sudokcidento ĝis 200 centimetrojn po jaro en la nordokcidento.

Flaŭro
------

Aera bildo de parto de la Arbaro de Anjajavy.

Tiuj sekaj deciduaj arbaroj de Madagaskaro havas altan proporcion de endemiaj specioj, kvankam la absoluta nombro de endemiaj specioj estas malpli ol en la humidaj orientaj pluvarbaroj de la insuloj. Arboj adaptiĝis al pli seka klimato pere de faligado de la folioj dum la seka vintra sezono (majo ĝis septembro) por limigi la vaporiĝ-transpiron. Plie, iuj specioj kiaj baobaboj adaptiĝis disvolvante la kapablecon por enmagazenigi abundan akvon en siaj bulbecaj trunkoj. Du specioj de baobabo tamen havas limigitajn arealojn kaj estas konsiderataj kiel endanĝerigitaj. Temas pri *Adansonia grandidieri* kaj *Adansonia suarezensis*. Interesa karakterizaĵo de tiuj ĉi sekaj arbaroj estas la ĉeesto de pakipodiaj biotopoj, ofte asociate kun la varmegaj sekaj cirkonstancoj de vivo en pejzaĝo de kanjonoj kaj karstoj. Fama estas la rezervejo de Ankarana.

Faŭno
-----

Unu komuna karakterizaĵo de la tropikaj kaj subtropikaj sekaj foliarbaroj estas la ĉeesto de relative altaj densecoj de mamula biomaso. Pluraj el la karakterizaj lemuredaj specioj tie ĉi vivas inkluzive de *Cheirogaleus medius*, kvin subspecioj de *Propithecus*, tri specioj de *Lepilemur*, kaj kvin specioj de *Microcebus*. Endemiaj mamuloj inkluzivas tri endanĝerigitajn speciojn, *Propithecus tattersalli*, *Propithecus diadema perrieri*, *Nesomys lambertoni* kune kun *Eulemur mongoz*, *Microcebus ravelobensis*, *M. tavaratra*, *M. myoxinus*, *Lepilemur edwardsi*, kaj *Macrotarsomys ingens*. Krome lemuredoj, la sekaj arbaroj gastigas la pligrandan karnomanĝulon de la insulo, foson (*Cryptoprocta ferox*) kaj iujn pli malgrandajn karnomanĝulojn. El la reptilioj, *Geochelone yniphora* (testuduloj) ankaŭ estas endanĝerigita.

La lagoj kaj riveroj de la regiono de la sekaj arbaroj gastigas plejparton da la madagaskaraj birdaj specioj, ekzemple la tre endanĝerigata madagaskara maraglo, *Haliaeetus vociferoides*.

Minacoj kaj konservado
----------------------

Hakado kaj bruligado de la madagaskara seka arbaro.
Preskaŭ la tutaĵo de la sekaj arbaroj estas detruita pro tropaŝtiĝo kaj senarbarigo kaj estiĝis la agrikultura sistemo de hakado kaj bruligado en granda parto de la areo, reduktante la arbarajn habitatojn kaj premante sur iuj minacataj specioj. Hakado kaj bruligado estas la metodo uzata en migra kampokultivado por obteni mallongedaŭrajn enspezojn el marĝenaj grundoj. Post hakado kaj bruligado, restas malriĉa, foje malfekunda herbeja savano. Post ripetfoja aplikado, aŭ sen novalaj periodoj, la grundoj kiuj mankas nutraĵajn elementojn, povas esti elĉerpitaj aŭ eroditaj al neproduktema stato. Ĉar arboj malrapide kreskaj sur rokaj grundoj, regenerada tempo povas esti mezurata laŭ jarcentoj, sed la formorto de specioj estas daŭra. Plia protektado de la okcidentaj arbaroj kontribuus al konservado de tiuj diversaj ekosistemoj, kiuj havas tre altan proprorcion de endemiaj specioj.

Urboj en la ekoregiono estas Mahajanga, Maevatanana, Maintirano, kaj Antsiranana.

### Rezervejo de Ankarana

Arbaro Anjajavi sur karsta rokaro, superanta Hindan Oceanon.
Mamuloj el tiu ĉi arbaro inkluzivas foson (*Cryptoprocta ferox*), *Fossa fossana*, *Galidiinae* kaj multajn speciojn de kiropteroj. Lemuredoj estas *Eulemur coronatus*, *Lepilemur septentrionalis*, *Microcebus murinus* kaj *Eulemur sandfordi* .
Multaj gekoj vivas en la Rezervejo . Aliaj lokaj reptilioj estas *Boa madagascariensis*, *Forcifer minor* kaj *Furcifer oustaletiand*, la plej granda ĥameleono en la mondo, kiu povas atingi longecon de 68 centimetroj.

Iuj birdospecioj komune ĉeestantaj estas *Vanga curvirostris*, *Ceyx madagascariensis*, Kresta malagaskukolo (*Coua cristata* , malagaskukoloj), *Mesitomis variegatus* kaj *Lophotibis cristata*. Rabobirdoj kiuj vivas en la Rezervejo inkluzivas *Polyboroides radiatus* kaj *Otus rutilus*. Aliaj birdoj tie ĉi trovataj inkluzivas ruĝkronan malagaskukolon (*Coua ruficeps*) kaj kokerelan malagaskukolon (*Coua coquereli*), kaj la vangaedojn *Xenopirostris damii*, *Schetba rufa* kaj *Falculea palliata*. Vangaedoj estas signifoplenaj en Madagaskaro, ĉar 15 el la 16 vangaedaj specioj estas endemiaj al Madagaskaro kaj al aliaj najbaraj insuloj en Hinda Oceano. *Coracopsis vasa* kaj *Treron australis* ankaŭ estas indiĝenaj. Grava endanĝerigita specio, *Haliacetus vociferoides* (akcipitredoj), nombras iom da reproduktaj paroj en la Rezervejo de Ankarana .

Referencoj
----------

1. 1 2 3  Nick Garbutt, Hilary Bradt and Derek Schuurman, *Madagascar Wildlife*, Globe Pequot Press (2001)
2. ↑  Nick Garbutt, Hilton Hastings, Wendy Pollecutt, C. Michael Hogan, Tahiana Andriaharimalala, *Anjajavy, the village and the forest*. May, 2006
3. ↑  angle Nick Garbutt 1999 : Mammals of Madagascar, *Pica Press*
4. ↑  angle Russell Mittermeier et al. *Lemurs of Madagascar*, Conservation International (1994)
5. ↑  angle Gemma Pitcher and Patricia C. Wright, *Madagascar and Comoros*, ISBN 1-74104-100-7

Vidu ankaŭ
----------

* Ekologia klasifiko de la tersupraĵoj
* Konservada stato de ekoregiono
* Listo tutmonda de Endemibirdaj Areoj

  


| Afrotropisaj tropikaj kaj subtropikaj sekaj foliarbaroj |
| --- |
| AT0201 Verdakabaj sekaj arbaroj |  Kaboverdo |
| AT0202 Madagaskaraj sekaj deciduaj arbaroj |  Madagaskaro |

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| v • d • rAfrotropisaj ekoregionoj laŭ ekoprovinco |
| --- |
| Sahela-sudana ekoprovinco | AT0201 :Verdakabaj sekaj arbaroj  •  AT0705 :Orient-sudana savano  •  AT0713 :Sahela savano de akacioj  •  AT0722 Okcident-sudana savano  •  AT0905 :Saharaj inunditaj herbejoj  •  AT1008 Etiopaj montaraj arbustetaroj  •  AT1010 :Jos-altebenaĵa arbara-herbeja mozaiko  •  AT1303 :Orient-saharaj montar-kserofitaraj duonarbaroj  •  AT1304 :Eritrea marborda dezerto  •  AT1305 :Etiopaj kserofitaj herbejoj kaj arbustaroj  •  AT1318 :Sokotraj kserofitaroj  •  Lago Tana en Etiopujo  • 
 |
| Sudaraba ekoprovinco | AT1321 : Sudokcident-arabaj montaraj duonarbaroj  • 
 |
| Afrik-arbara ekoprovinco | AT0102 :Atlantik-marbordaj ekvatoraj arbaroj  •  AT0103 :Kamerunaj montarbaroj  •  AT0104 :Centra-kongaj malaltaĵaj arbaroj  •  AT0106 :Kros-niĝeraj transiraj arbaroj  •  AT0110 : Orient-kongaj marĉarbaroj  •  AT0111 :Orient-gvineaj arbaroj  •  AT0114 :Gvineaj montarbaroj  •  AT0121 :Monto-kamerunaj kaj biokaj montarbaroj  •  AT0124 :Nordorient-kongaj malaltaĵaj arbaroj  •  AT0126 :Nordokcident-kongaj malaltaĵaj arbaroj  •  AT0130 :Okcident-gvineaj malaltaĵaj arbaroj  •  AT0707 :Gvinea arbara-savana mozaiko  •  AT0712 :Nord-konga arbara-savana mozaiko  •  AT0718 :Sud-konga arbara-savana mozaiko  •  AT0723 :Okcident-konga arbara-savana mozaiko
 •  AT1401 :Centrafrikaj mangrovoj  • 
 |
| Orientafrik-savana ekoprovinco | AT0704 :Centra-zambezaj mjombaroj  •  AT0708 :Itigiaj-sumbuaj densaĵoj  •  AT0721 :Viktori-basena arbara-savana mozaiko  • 
 |
| Orientafrik-altaĵara ekoprovinco | AT0101 : Albert-riftaj montarbaroj  • 
AT0108 : Orientafrikaj montarbaroj  • 
AT0907 :Zambezaj inunditaj herbejoj  • 
AT1004 :Drakensbergaj montaraj herbejoj, duonarbaroj kaj arbaroj  • 
AT1012 :Maputalandaj-pondolandaj arbustaroj kaj veprejoj  • 
AT1013 :Ruvenzoriaj-virungaj montaraj arbustetaroj  • 
 |
| Sudafrik-savana ekoprovinco | AT0701 :Angolaj mjombaroj  •  AT0702 : Angolaj mopanearoj  •  AT0902 Etoŝa-salebenaĵaj halofitaroj  •  AT1002 :Angol-eskarpaj savano kaj duonarbaroj  • 
 |
| Sudafrik-dezerta ekoprovinco | AT1310 Kaoko-Dezerto  •  AT1315 Namiba Dezerto  • 
 |
| Kablanda ekoprovinco | AT0115 Knajsnaj-amatolaj montarbaroj  • 
 |
| Madagaskara ekoprovinco | AT0105 :Komoraj arbaroj  •  AT0113 :Granit-sejŝelaj tropikaj humidaj arbaroj  •  AT0118 :Madagaskaraj subhumidaj arbaroj  •  AT0120 Maskarenaj arbaroj  •  AT0202 :Madagaskaraj sekaj deciduaj arbaroj  •  AT1301 : Aldabra-insularaj kserofitaroj  •  AT1311 :Madagaskaraj veprejoj  •  |
| *Vidu ankaŭ Afrotropiso, ekoprovinco kaj ekoregiono* |

 |

Eksteraj ligiloj
----------------

* Kategorio Madagaskaraj sekaj deciduaj arbaroj en la Vikimedia Komunejo (Multrimedaj datumoj)



|  |  |
| --- | --- |
| Portala ikono | Portalo pri Afriko |
| Portala ikono | Portalo pri Biologio |
| Portala ikono | Portalo pri Geografio |

* angle Ekoregiono AT0202 : Madagaskaraj sekaj deciduaj arbaroj (WWF)
* angle Madagaskaraj sekaj deciduaj arbaroj (*WWF-Wildworld*)
* angle Madagaskaraj sekaj deciduaj arbaroj (*Wildworld*) - Nacia Geografia Societo
* angle Madagaskaraj sekaj deciduaj arbaroj (*The Encyclopedia of Earth*)
* angle Madagaskaraj sekaj deciduaj arbaroj (*Globalspecies*) Arkivigite je 2016-03-07 per la retarkivo Wayback Machine
* angle Tutmondaj 200; numero 51 : Madagaskaraj sekaj arbaroj (WWF) Arkivigite je 2012-10-15 per la retarkivo Wayback Machine
* angle Biodiverseco-riĉaĵejo Madagaskaro kaj la hindoceanaj insuloj (Naturprotekto Internacie)
* angle Gugla satelita mapo de Arbaro Anjajavi
* angle Rezervejo Kirindi.
* angle Nacia Parko Ankarana. Arkivigite je 2012-08-15 per la retarkivo Wayback Machine